நேசத்தாவரம்

நேசத்தாவரம் அன்பாதவன் ஒரு வண்ணத்துப்பூச்சியாய் அமர்ந்து ! மலைப்பாம்பாய் இறுக்கும் நீ யார்? ! உரையாடல்களில் சிந்துகிற சொற்களை ! விதைநெல்லாய் சேகரித்து ! மனக்குதிரில் பத்திரப்படுத்தும் நீ யார்? ! வார்த்தை வலைகளுக்குள் சிக்குமாறு ! வசப்படுத்தி வைத்திருக்கும் ! மாயச்சொல்லுக்கு உரிமையான நீ யார்? ! ஆறு காலங்களிலும் ! நினைவுகளை ஆக்ரமிப்பு செய்து ! ஆனந்த ஆதிக்கம் செய்கிற நீ யார்? ! பழைய மரபுகளை புறந்தள்ளி ! புதிய இலக்கணத்தில் ! வழிநடத்தும் சுழற்காற்றே நீ யார்? ! பூவாய் மலர்ந்து கொடியாய் படர்ந்த ! நேசத்தாவரத்தின் நிற மறிய ! உன்னைக்குவித்துக் கண்கள் மூட ! உன்னுள் வருவேன் ! நான்